צ'אן קנסטה

צ'אן קָנַסטָה (באנגלית: Chan Canasta; 9 בינואר 1920 – 22 באפריל 1999) היה קוסם וצייר יהודי.

ביוגרפיה
צ'אן קנסטה נולד בקרקוב שבפולין בשם חננאל מיפֶלֶב (Mifelew), בנו של הסופר והמחנך העברי נחמן מיפלב (1886–1937).
ב-1937 החל ללמוד באוניברסיטת קרקוב, ושנה אחר-כך, לאחר מות אביו, עלה לארץ ישראל ולמד פסיכולוגיה באוניברסיטה העברית בירושלים.
ב-1940, במלחמת העולם השנייה, התנדב לחיל האוויר המלכותי ושירת בצפון אפריקה, איטליה ויוון.
ב-1947 היגר לבריטניה ועד מהרה התפרסם כקוסם. הוא החל את דרכו כקוסם קלפים, ואימץ את שם הבמה צ'אן קנסטה על שם משחק הקלפים הידוע.
לאורך הקריירה שלו הופיע קנסטה מאות פעמים בטלוויזיה בבריטניה ובארצות הברית.

באמצע שנות ה-60, כשהיה בשיא תהילתו, נטש קנסטה את הבמה ופנה לציור. גם בקריירה החדשה עשה קנסטה חיל וציוריו נמכרו במחירים גבוהים. 

ב-1983 ביקר בישראל והדהים את הציבור בביצוע תעלולי קסמים בתוכנית הטלוויזיה הפופולרית "שעה טובה".

קנסטה השפיע על מנטליסטים רבים ונחשב חלוץ בתחום זה. 

נישא פעמיים. נפטר בלונדון ב-1999, בגיל 79.

דמותו של גיבור הספר "אדם בן כלב" של יורם קניוק מבוססת על קנסטה (השניים הכירו בשנות ה-50 כששהה קניוק בארצות הברית).

קישורים חיצוניים
 
 
 

 Denis Gifford Obituary: Chan Canasta, The Independent, 31 May 1999
 Philip Purser, Television's first magical mystery man, The Guardian, 12 June 1999

הערות שוליים 

קוסמים יהודים
ציירים בריטים
ציירים יהודים
יהודים בריטים
מתנדבי היישוב לחיל האוויר המלכותי הבריטי
אנשי העלייה החמישית

בריטים שנולדו ב-1920
בריטים שנפטרו ב-1999